|  |  |
| --- | --- |
| Styrelsesvedtægt for  Vordingborg KOmmunes Skoler |  |

|  |
| --- |
|  |
| 2023 |
| vordingborg.dk |

|  |
| --- |
| **Vordingborg Kommune**  Østerbro 2  4720 Præstø |

Styrelsesvedtægt for Vordingborg Kommunes skoler

Udgivet af Vordingborg Kommune

Udarbejdet af: Sekretariat for børns trivsel og læring

# INdhold

Indhold

[INdhold 3](#_Toc130201977)

[Styrelsesvedtægt FoR VordinGborg Kommunes Skoler 4](#_Toc130201978)

[1.1 § 1. Skolevæsenets opbygning 4](#_Toc130201979)

[1.2 § 2. Skolebestyrelsernes sammensætning 4](#_Toc130201980)

[1.3 § 3. Skolebestyrelsens organisering 5](#_Toc130201981)

[1.4 § 4. Bestyrelsens konstituering 6](#_Toc130201982)

[1.5 § 5. Skolebestyrelsesmødernes afvikling 6](#_Toc130201983)

[1.6 § 6. Skolebestyrelsens beslutningsdygtighed 6](#_Toc130201984)

[1.7 § 7. Udtrædelse af skolebestyrelsen 7](#_Toc130201985)

[1.8 § 8. Referat 7](#_Toc130201986)

[1.9 § 9. Skolebestyrelsens arbejde 7](#_Toc130201987)

[1.10 § 10 Elevråd 7](#_Toc130201988)

[1.11 § 11 Dialogmøder 7](#_Toc130201989)

[2. Delegerede beføjelser 8](#_Toc130201990)

[2.1 § 12 Beføjelser delegeret til skolebestyrelser 8](#_Toc130201991)

[2.2 § 13 Beføjelser delegeret til skoleledere 8](#_Toc130201992)

[2.3 § 14 Beføjelser delegeret til visitationsudvalg 9](#_Toc130201993)

[2.4 § 15. Godkendelse og ikrafttrædelse 9](#_Toc130201994)

# Styrelsesvedtægt FoR VordinGborg Kommunes Skoler

Vedtægten følger den til enhver til gældende lovgivning på området. Vedtægten gælder for alle kommunale skoler.

## § 1. Skolevæsenets opbygning

I Vordingborg Kommune er skolevæsenet opdelt i fem distrikter, der dækker følgende skoler:

* Gåsetårnskolen
* Kulsbjerg Skole
* Møn Skole
* Præstø Skole
* Svend Gønge-skolen

Herudover har kommunen en kombineret specialskole og børnehave, med både ordinære pladser og ressourcepladser og en fælles ungdomsskole og 10. klasse:

* Kalvehave Skole & Børnehus
* Ungdomsskolen og 10. klasse

Vedtægter for Ungdomsskolen og 10. klasse udgør et særskilt dokument.

Skolerne forpligter sig til brobygning, både mellem dagtilbud og skoler, og mellem skoler og ungdomsuddannelser.

## § 2. Skolebestyrelsernes sammensætning

Skolebestyrelserne sammensættes således:

|  |  |  |  |  |
| --- | --- | --- | --- | --- |
| Skole | Forældre  repræsentanter | Medarbejder  repræsentanter | Elev  repræsentanter | Øvrige lokale repræsentanter |
| Gåsetårnskolen | 7 | 2 | 3 | 1 |
| Kulsbjerg Skole | 6 | 2 | 2 | 1 |
| Møn Skole | 6 | 2 | 2 | 1 |
| Præstø Skole | 6 | 2 | 2 | 1 |
| Svend Gønge-Skolen | 6 | 2 | 2 | 1 |
| Kalvehave Skole & Børnehus | 6 | 2 | 2 | 1 |

Det delegeres til de enkelte bestyrelser at udpege en repræsentant for det lokale erhvervsliv, lokale ungdomsuddannelsesinstitutioner eller lokale foreninger, der indtræder i bestyrelsen.

Antallet af pladser til forældrerepræsentanter, der skal besættes ved forskudt valg, er følgende:

|  |  |
| --- | --- |
| Skole | Forældrerepræsentanter |
| Gåsetårnskolen | 3 ell 4 |
| Kulsbjerg Skole | 3 |
| Møn Skole | 3 |
| Præstø Skole | 3 |
| Svend Gønge-Skolen | 3 |
| Kalvehave Skole & Børnehus | 3 |

Stk.2. Skolens leder og dennes stedfortræder varetager skolebestyrelsens sekretærfunktioner og deltager i møderne uden stemmeret.

Stk. 3. Elevrepræsentanterne må ikke deltage i afstemning af eller overvære den del af forhandlingerne, der angår sager vedrørende enkeltpersoner.

Stk. 4. Skoleledelsen samarbejder med skolebestyrelsen om udarbejdelse af principper for skolens drift og udvikling.

Stk. 5. Skolebestyrelsen kan beslutte at udarbejde forretningsorden, der fungerer som et lokalt supplement til styrelsesvedtægten. I forretningsordnenen kan skolebestyrelsen beslutte at justere antallet af bestyrelsesmedlemmer. Ligeledes kan skolens praksis for forskudt valg beskrives i forretningsordenen.

Stk. 6. **Særligt for Kalvehave Skole & Børnehus**

Bestyrelsen består af:

1 medarbejderrepræsentant for daginstitutionen

1 medarbejderrepræsentant for skolen

2 forældrerepræsentanter for daginstitutionen (en for almendelen og en for ressourcedelen)

2 forældrerepræsentanter for skolen

1 lokal repræsentant

2 elevrepræsentanter

Derudover vælges 4 suppleanter for forældrerepræsentanterne og 1 suppleant blandt medarbejderne.

## § 3. Skolebestyrelsens organisering

På alle skoler vælges forældrerepræsentanterne og deres stedfortrædere som udgangspunkt for 4 skoleår, og efter ansøgning til skolebestyrelsen evt. for 2 år.

Stk. 2. Medarbejderrepræsentanterne vælges på den måde, at skolens leder indkalder samtlige medarbejdere på skolen til en fælles valghandling. Alle medarbejdere kan stemme på alle kandidater. De 2 medarbejdere der har fået flest og næst flest stemmer, er valgt. 2 stedfortrædere vælges efter samme fremgangsmåde. Ved medarbejdere forstås personer, der er omfattet af skolelederens ledelseskompetence. De pågældende personers ansættelsesforhold skal ikke have en varighed på under 1 år, fordi medlemmernes valgperiode er 1 år. Tvivlstilfælde afgøres af direktøren.

Stk. 3. Valg iht. stk. 2 finder sted i marts måned forud for skoleårets start.

Stk. 4. Elevrepræsentanterne og deres stedfortrædere til skolebestyrelsen vælges af elevrådet/elevforsamlingen. Skolens leder forestår valget.

Stk. 5. Valg iht. stk. 4 finder sted ved skoleårets start.

## § 4. Bestyrelsens konstituering

På skolebestyrelsens første møde vælger skolebestyrelsen en af forældrerepræsentanterne som formand ved bundet flertalsvalg.

[Ved flertalsvalg er den kandidat valgt, som opnår stemmer fra et flertal af de tilstedeværende medlemmer. Opnås et sådant flertal ikke ved 1. afstemning, foretages en ny afstemning. Ved 2. afstemning er en kandidat valgt, hvis den pågældende opnår stemmer fra et flertal af de tilstedeværende medlemmer eller, hvis der kun afgives stemmer på den pågældende. Bringer 2. afstemning heller ikke nogen afgørelse, foretages bundet valg mellem de to, der ved 2. afstemning har fået flest stemmer, således at det ved stemmelighed afgøres ved lodtrækning, hvilke to der ved det bundne valg (3. afstemning) skal stemmes på. Står stemmerne lige ved 3. afstemning, træffes afgørelsen ved lodtrækning.](http://www.vordingborg.dk/cms/site.aspx?p=10458#_ftnref1)

## § 5. Skolebestyrelsesmødernes afvikling

Skolebestyrelsen holder møde, når det ønskes af formanden eller når en tredjedel af bestyrelsens medlemmer ønsker det med angivelse af punkter til dagsordenen.

Stk. 2. Formanden fastsætter tid og sted for møderne.

Stk 3 Skolebestyrelsens møder holdes for lukkede døre.

Stk. 4. Skolebestyrelsen kan indbyde andre til at deltage i møderne, når særlige forhold taler derfor.

Stk. 5.Formanden indkalder til møde med mindst 14 dages varsel.

Stk. 6. Formanden udarbejder en dagsorden for møderne, som sendes til medlemmerne senest 4 hverdage inden mødet sammen med eventuelle bilag. Såfremt et medlem ønsker et punkt optaget på dagsordenen, skal det meddeles formanden senest 10 hverdage før mødet afholdes.

Stk. 7. I særlige tilfælde kan formanden indkalde til møde med kortere varsel. Når mødet indkaldes, skal formanden så vidt muligt forinden underrette medlemmerne om de sager, der skal behandles på mødet.

## **§ 6. Skolebestyrelsens beslutningsdygtighed**

Skolebestyrelsen er beslutningsdygtig, når mere end halvdelen af de stemmeberettigede medlemmer er til stede.

Stk. 2. Medlemmerne kan kun deltage i bestyrelsens afstemninger, når de er personligt til stede under disse.

Stk. 3.Alle beslutninger træffes ved simpelt stemmeflertal.

Stk. 4. Ved stemmelighed er formandens stemme udslagsgivende. Samtlige medlemmer af skolebestyrelsen har stemmeret.

## **§ 7. Udtrædelse af skolebestyrelsen**

Hvis et medlem udtræder af skolebestyrelsen, indtræder en stedfortræder for resten af valgperioden, efter forudgående orientering til skolens leder.

## § 8. Referat

Der føres et referat over bestyrelsens beslutninger. I referatet anføres for hvert møde, hvilke personer, der har været til stede. Referatet godkendes efter hvert møde af de medlemmer, der har deltaget i mødet.

Stk. 2. Ethvert medlem kan forlange afvigende opfattelser tilført referatet og medsendt bestyrelsens udtalelser og beslutninger. Dette skal senest ske 5 dage efter mødet.

Stk. 3. Skolens leder eller dennes stedfortræder fører under møderne bestyrelsens referat. Skolens leder vil i forbindelse med spørgsmål om beslutningernes legalitet kunne tilføje referatet sin opfattelse.

Stk. 4. Dagsordenen og referatet er med de begrænsninger, der følger af lovgivningens regler om tavshedspligt, tilgængelig for kommunens borgere, og offentliggøres på skolens hjemmeside senest 8 dage efter mødet.

## § 9. Skolebestyrelsens arbejde

Skolebestyrelsen afgiver en årlig beretning, som offentliggøres på AULA og på skolens hjemmeside.

Stk. 2. Skolebestyrelsen indkalder mindst en gang årligt forældrene til et fælles møde til drøftelse af skolens virksomhed. På et sådant møde afgives årsberetningen.

Stk. 3. Skolebestyrelsen kan selv fastsætte sin forretningsorden.

Stk. 4. Skolebestyrelsen udøver sin virksomhed inden for de mål og rammer, der er fastsat af kommunalbestyrelsen.

Stk. 5. Kommunalbestyrelsen delegerer sine beføjelser i henhold til lov om folkeskolen til skolebestyrelserne bortset fra:

1. Bevillingskompetencen.
2. Arbejdsgiverkompetencen.

## § 10 Elevråd

Skolens elever danner et elevråd. På skoler med afdelingsstruktur har elever ved hver afdeling, som har 5. eller højere klassetrin, ret til at danne et afdelingselevråd. Såfremt der er tilslutning fra elevrådene til at indgå i et samarbejde på tværs af skolerne, er dette muligt.

## § 11 Dialogmøder

For at styrke dialogen mellem skolerne og Børne- og Familieudvalget afholdes to årlige dialogmøder.

Stk. 2. Der afholdes ét fælles dialogmøde mellem udvalget og skolebestyrelser og ét møde mellem udvalget og hver skolebestyrelse.

Stk. 3. I dialogmøderne deltager følgende:

* Skolebestyrelser (alle medlemmer).
* Skoleledere.
* Børne- og Familieudvalget.
* Centerchef Dagtilbud og Skoler.
* Direktør.

# Delegerede beføjelser

## § 12 Beføjelser delegeret til skolebestyrelser

Stk. 1. Skolebestyrelsen kan kræve, at den enkelte elevs forældre sørger for elevens forplejning under ekskursioner, og at forældrene skal betale for elevernes forplejning under lejrskoler og skolerejser, og skolebestyrelsen træffer beslutning om dækning af øvrige udgifter til ekskursioner, lejrskoler og skolerejser (folkeskoleloven, § 40, stk. 5).

Stk. 2. for skolens samlede budgetramme og inden for de fælles kommunale retningslinjer træffer skolebestyrelsen beslutning om det Pædagogiske Læringscenter (§19, stk. 2).

Stk. 3. Inden for skolens samlede budgetramme og inden for de fælles kommunale retningslinjer fastlægger skolebestyrelsen skolens udbud af valgfag under hensyn til gældende bestemmelser, herunder at der er udarbejdet en af kommunalbestyrelsen godkendt læseplan (§10, stk. 3 og § 44, stk. 2 og stk. 8).

Stk. 4. Kompetence til at beslutte, om valgperiode skal være 2 år, for de forældrevalgte repræsentanter, der måtte ønske dette, delegeres til skolebestyrelsen med efterfølgende orientering til Børne- og Familieudvalget. (§ 42, stk.12).

## § 13 Beføjelser delegeret til skoleledere

Skolens leder har den administrative og pædagogiske ledelse af skolen og er ansvarlig for skolens virksomhed over for skolebestyrelsen og kommunalbestyrelsen, jf. folkeskolelovens § 45.

I Vordingborg Kommune gives skolelederne kompetence til, inden for eget skoledistrikt:

Stk. 1. At indføre et øvre klasseloft på hver enkelt afdeling på 26 elever, i form af en gradvis udfasning af det nuværende klasseloft på 28 elever, begyndende med 1. klasse i skoleåret 2023/24.

Stk. 2. At indføre en nedre klassestørrelse på hver enkelt afdeling, på minimum 15 elever for klassedeling på en årgang.

Stk. 3. At reservere to pladser pr. årgang til tilflyttere og/eller skoleskiftere hen over året, på hver enkelt afdeling.

Stk. 4. At planlægge klassestørrelser og klassernes placering inden for skoledistriktet.

## § 14 Beføjelser delegeret til visitationsudvalg

## 

Visitationsudvalg gives beføjelser til at visitere til specialundervisning og anden specialpædagogisk bistand (§ 20, stk 2 og 5).

## § 15. Godkendelse og ikrafttrædelse

Vedtægten er godkendt af Kommunalbestyrelsen den 31. maj 2023.

Vedtægten træder i kraft den 1. august 2023.

Stk. 2. I forbindelse med ændringer i styrelsesvedtægten indhentes udtalelse fra skolebestyrelserne.

|  |
| --- |
| **Vordingborg Kommune**  Postboks 200  Østerbro 2  4720 Præstø  Tlf. 55 36 36 36 |